ट्रेन की चपेट में आने से वृद्ध की मौत, महिला गंभीर घायल
सवाई माधोपुर | दिल्लीमुंबई रेल लाइन पर शनिवार को जीनापुर पावर हाउस और मखोली रेलवे स्टेशन के पास ट्रेन की चपेट में आने से एक व्यक्ति की मृत्यु हो गई, जबकि महिला गंभीर घायल हो गई। अस्पताल से मिली जानकारी के अनुसार अस्सी वर्षीय हाल निवासी खैरदा किशोरी लाल पुत्र मगनीराम सुबह करीबन सात बजे जीनापुर पावर हाउस के पास रेलवे लाइन क्रॉस करते समय राजधानी एक्सप्रेस की चपेट में गए। ट्रेन की चपेट में आने से पटरी के एक साइड गिर गए जिससे सिर एवं पैरों में गंभीर चोट आई। मेडिकल ज्यूरिस्ट डॉ. शिशिर ने बताया कि घायल किशोरी लाल पुलिस विभाग में एएसआई के पद से सेवानिवृत्त हुए थे। उपचार के दौरान घायल ने दम तोड़ दिया। दूसरी ओर 108 एंबुलेंसकर्मी ठंडीराम और जयसिंह ने बताया कि शाम करीबन पांच बजे मखोली रेलवे स्टेशन के पास खाटकलां गांव की महिला इंद्रा प|ी जगराम ट्रेन की चपेट में गई, जिससे इसके दोनों पैर कट गए। घायल महिला का देर शाम तक उपचार चल रहा था।
hin_Deva hin_Deva